ORDIN nr. 
[bookmark: _Hlk27728750]pentru prelungirea aplicării prevederilor Ordinului președintelui Autorității Naționale de Reglementare în Domeniul Energiei nr. 224/2018 privind aprobarea tarifelor şi contribuţiilor băneşti  percepute de Autoritatea Naţională de Reglementare în Domeniul Energiei în anul 2019, precum și pentru modificarea acestuia

Având în vedere dispozițiile art. 2 alin. (2) din Ordonanța de urgență a Guvernului nr. 33/2007 privind organizarea și funcționarea Autorității Naționale de Reglementare în Domeniul Energiei, aprobată cu modificări și completări prin Legea nr. 160/2012, cu modificările și completările ulterioare, precum și dispozițiile Legii nr. 121/2014 privind eficiența energetică, cu modificările și completările ulterioare,
în temeiul art. 2 alin.(3) din Ordonanța de urgență a Guvernului nr. 33/2007, aprobată cu modificări și completări prin Legea nr. 160/2012, cu modificările și completările ulterioare, 
[bookmark: _GoBack]Președintele Autorității Naționale de Reglementare în Domeniul Energiei emite următorul

ORDIN
Art. I –Prevederile Ordinului președintelui Autorității Naționale de Reglementare în Domeniul Energiei nr. 224/2018 privind aprobarea tarifelor şi contribuţiilor băneşti  percepute de Autoritatea Naţională de Reglementare în Domeniul Energiei în anul 2019, publicat în Monitorul oficial al României, Partea I, nr. 1096 din 22 decembrie 2018, cu modificările ulterioare, se aplică și pentru tarifele şi contribuţiile băneşti  percepute de Autoritatea Naţională de Reglementare în Domeniul Energiei în anul 2020.

[bookmark: _Hlk27736929]Art. II. – Anexa nr. 4 la Ordinul președintelui Autorității Naționale de Reglementare în Domeniul Energiei nr. 224/2018 privind aprobarea tarifelor şi contribuţiilor băneşti  percepute de Autoritatea Naţională de Reglementare în Domeniul Energiei în anul 2019, publicat în Monitorul oficial al României, Partea I, nr. 1096 din 22 decembrie 2018, cu modificările ulterioare, se modifică după cum urmează:
1. În titlul și în cuprinsul anexei, sintagma „anul 2019” se modifică și se înlocuiește cu sintagma „anul 2020”.
2. În cuprinsul anexei sintagma „anul 2018” se înlocuiește cu sintagma „anul 2019” iar sintagma „anul 2020” se înlocuiește cu sintagma „anul 2021”.

Art. III – Regularizările aferente contribuțiilor percepute de Autoritatea Naţională de Reglementare în Domeniul Energiei de la operatorii economici care desfăşoară activităţi în domeniul energiei electrice şi termice                                  în anul 2019 se realizează potrivit prevederilor anexei nr. 4 la Ordinul președintelui Autorității Naționale de Reglementare în Domeniul Energiei nr. 224/2018 privind aprobarea tarifelor şi contribuţiilor băneşti  percepute de Autoritatea Naţională de Reglementare în Domeniul Energiei în anul 2019 fără modificările aduse prin prezentul ordin.

Art. IV - Entităţile organizatorice din cadrul Autorităţii Naţionale de Reglementare în Domeniul Energiei, precum şi persoanele fizice şi juridice a căror activitate, potrivit legii, se află în competenţa de reglementare a acesteia vor duce la îndeplinire prevederile prezentului ordin.

Art. V - Prezentul ordin se publică în Monitorul Oficial al României, Partea I, şi intră în vigoare la data de 1 ianuarie 2020.

